Свечников, Сергей Константинович

Сергей Константинович Свечников (1973 ий 21 вӱдшор, МАССР, Курыкмарий район Микрäк села) – марий шымлызе, историк, туныктышо, историй шанче кандидат, доцент.  

## Илыш корныжо
Сергей Константинович Свечников 1973 ий 21 вӱдшор тылзын Марий АССР Курыкмарий район Микрäк селаште шочын.

1980-1990 ийлаште Кужэҥер район Коҥганур школышто тунемын.

1995 ийыште Н.К. Крупская лӱмеш Марий кугыжаныш педагогике институтым «История и обществоведение» специальность дене пытарен.

1995-1997 ийлаште  Кужэҥер район Руш Шой школышто историй да обществознаний туныктышо лийын.

1997-2000 ийлаште Марий кугыжаныш университетыште аспирантурышто шинчымашым поген. Диссертацийжын темыже: «Присоединение Марийского края к Русскому государству» (шанче вуйлатышыже – профессор К.Н. Сануков).

2002 ий 31 январьыште Озаҥ оласе кугыжаныш университетын диссертаций ушемжын пунчалже почеш Сергей Константиновичлан историй шанче кандидат лӱмым пуэныт.

2000-2008 ийла – Марий образований институтын социал да экономике шанче кафедрын доцентше.

2004-2005 ийла – В.М. Васильев лӱмеш йылмым, сылнымутым да историйым шымлыше марий институтысо историй пӧлкан кугурак пашаеҥже.

2008-2009 ийла – МарКУ-со тӱвыра да сымыктыш факультетын деканын алмаштышыже.

2009-2013 ийла – МарКУ-со социально-культурный технологий кафедрын  доцентше, 2011 ий гыч – тиде кафедрын вуйлатышыже.

2013-2015 ийла – Т. Евсеев лӱмеш национал тоштерын историй пӧлкажын кугурак шанче пашаеҥже.

2015-2019 ийла – Марий Эл Республикысе образований да шанче министерствын общий да дошкольный образований управленийын вӱдышӧ специалистше, 2016 ий гыч – тӱҥ специлист-экспертше.

2019-2020 ийла  – Т. Евсеев лӱмеш национал тоштерын историй пӧлкажын кугурак шанче пашаеҥже.

2021 ий гыч В.М. Васильев лӱмеш йылмым, сылнымутым да историйым шымлыше марий институтышто «Этнологий» направлений дене вӱдышӧ шанче пашаеҥ.

## Тӱҥ пашаже-влак

* Свечников     С.К. История марийского народа IX–XVI веков: в помощь студентам,     педагогам, слушателям курсов повышения квалификации. Йошкар-Ола: ГОУ ДПО     (ПК) С «Марийский институт образования», 2005. 60 с.

* Свечников     С.К. Молодежь и рок-культура: мет. пособие в помощь учащимся, студентам,     педагогам, слушателям курсов повышения квалификации. Йошкар-Ола: ГОУ ДПО     (ПК) С «Марийский институт образования», 2007. 56 с.
* Свечников С.К. Присоединение Марийского края к Русскому государству: монография.     Казань: Изд-во «ЯЗ», 2014. 268 с.
* Свечников     С.К., Волков С.С. История и культура народов Марий Эл: учеб. пособие для 6     класса. Йошкар-Ола: Изд. дом «Марийское книжное издательство», 2016. 120     с.
* Иванов     А.Г., Свечников С.К. История и культура народов Республики Марий Эл:     информационно-просветительский сб.: в 2 частях. Часть I: История края     XVII-XVIII вв., культура народов XVIII–XX вв. Йошкар-Ола: Изд. дом     «Марийское книжное издательство», 2018. 256 с.
* Свечников     С.К. История и культура народов Марий Эл. Практикум: 7 класс: пособие для     обучающихся общеобр. организаций. Йошкар-Ола: ГБУ ДПО РМЭ «Марийский     институт образования», 2018. 60 с.
* Иванов     А.Г., Свечников С.К. История и культура народов Республики Марий Эл:     информационно-просветительский сб.: в 2 частях. Часть II: История края XIX     века и культура народов XIX−XX столетий. Йошкар-Ола: Изд. дом «Марийское     книжное издательство», 2019. 256 с.
* Свечников     С.К. История и культура народов Марий Эл. Практикум: 8 класс: пособие для     обучающихся общеобр. организаций. Йошкар-Ола: ГБУ ДПО РМЭ «Марийский     институт образования», 2019. 60 с.
* Свечников     С.К. История и культура народов Марий Эл: учеб. пособие для 9 класса.     Йошкар-Ола: ГБУ ДПО РМЭ «Марийский институт образования», 2020. 180 с.

## Чап
·      Марий Эл Республикысе «Книга года Марий Эл – 2016» конкурсын лауреатше (6 класслан савыктыме «История и культура народов Марий Эл» тунемме пособий – «Лучшее учебное издание» номинаций).

·      Марий Эллан 100 ий темме да Петров Иван Петрович (1893-1938) лӱмеш «Служение народу» медаль (2020).

## Кылвер
·      https://vk.com/svechnikovsk